cyanic-selkie/wikianc huggingface dataset:
গারো পাহাড়
গারো পাহাড় ঘন বন-জঙ্গলে আচ্ছাদিত। এখানে এক বিস্তীর্ণ সংরক্ষিত বনভূমি রয়েছে। এই বনভূমির আয়তন প্রায় ২০০ বর্গ কিলোমিটার। সমগ্র গারো পাহাড় অঞ্চলে এই সংরক্ষিত বনভূমিতে প্রচুর পরিমাণে মূল্যবান শালগাছ জন্মায়। অসংরক্ষিত বনের সংখ্যা এবং আয়তনও কম নয়। এসব বনভূমিতেও প্রচুর পরিমাণে বিভিন্ন ধরনের মূল্যবান গাছ, বাঁশ, বেত প্রভৃতি জন্মায়। এর মধ্যে বিশেষভাবে উল্লেযোগ্য সেগুন এবং শাল। বনভূমিতে নানা প্রজাতির পাখি, সরীসৃপ জীব, বন্য হাতি, হরিণ, বাঘ, বন্য শূকর, ময়না এবং ধনেশ পাখিও প্রচুর দেখা যায়। এই পাহাড়ী বনভূমিতে নদ-নদীও রয়েছে অনেক। এরমধ্যে ঝিনারী, কৃষ্ণাই, দুধনাই, গাননল, ভোগাই, নিতাই, রংরা, মহাদেও, গনেশ্বরী, সোমেশ্বরী ইত্যাদি উল্লেখযোগ্য।
সমাজ
গারো পাহাড় একটি দুর্গম পার্বত্য এলাকা। এটি গারো সম্প্রদায়ের মূল বাসভূমি। মেঘালয় রাজ্যের ঈস্ট গারো হিলস, ওয়েস্ট গারো হিলস এবং সাউথ গারো হিলস এই তিনটি জেলায় অধিকাংশ গারোর বসবাস। মাঝে মাঝে পাহাড়ের পাদদেশে বিরাট এলাকাজুড়ে বহু বিস্তীর্ণ সমভূমি রয়েছে। এসব এলাকায় প্রচুর পরিমাণ ধান ও অন্যান্য শস্য উৎপন্ন হয়। বসতি-প্রধান অঞ্চলটিকে দক্ষিণ-পূর্ব থেকে উত্তর-পশ্চিমে লম্বালম্বি গারো পাহাড় দুই ভাগে বিভক্ত করে রেখেছে। এই গারো পাহাড়ের সর্বোচ্চ শৃঙ্গের নাম নক্রেক। সমুদ্রপৃষ্ঠ থেকে এর উচ্চতা ৪,৬৫২ ফুট।
এন্ডাভান্ট
এন্ডাভান্ট-অর্গানিৎজাসিও সোশ্যালিস্ট ডি'অ্যালিবারেন্ট ন্যাসিওনাল (কাতালানে: ফরোয়ার্ড–সোশ্যালিস্ট অর্গানাইজেশন অফ ন্যাশনাল লিবারেশন, এন্ডাভান্ট (ওসান); সাধারণত শুধুমাত্র এন্ডাভান্ট নামে পরিচিত) হল কাতালান দেশগুলির একটি স্বাধীন, সমাজতান্ত্রিক ও নারীবাদী স্পেনীয় রাজনৈতিক দল। ২০০০ সালের জুলাই মাসে স্বাধীন ও স্থানীয় যৌথ সমর্থনে প্ল্যাটফর্ম ফর দ্য ইউনিটি অফ অ্যাকশনের পুনর্গঠন হিসাবে এন্ডাভান্ট গঠিত হয়েছিল। এন্ডাভান্ট পপুলার ইউনিটি ক্যান্ডিডেটস (সিইউপি) সমর্থন করে ও এর অংশ।
আদর্শ ও কৌশল
কাতালান দেশগুলির স্বাধীনতা দাবি করার পাশাপাশি এন্ডাভান্ট সামাজিক আন্দোলন এবং কাতালান পুঁজিবাদ বিরোধী বামপন্থীদের সংগ্রামের মধ্যে কাজ করাকে অগ্রাধিকার দিয়েছিলো যেমন চাকরির নিরাপত্তাহীনতার বিরুদ্ধে লড়াই করা, ফেব্রুয়ারী ২০০৫ সালে গণভোটের পরে ইউরোপীয় সংবিধানের বিরুদ্ধে প্রচারাভিযানে অংশ নেওয়া, প্রকল্পটির নব্য উদারবাদী সামাজিক দিকগুলির জন্য সমালোচনা করা ও কাতালান জাতীয় অধিকারের স্বীকৃতির অভাব। এন্ডাভান্ট "বন্ধ ও অনিশ্চয়তার বিরুদ্ধে নেটওয়ার্ক" এর অংশও ছিল, যা ইউনিয়ন ও বামপন্থী গোষ্ঠীগুলিকে একত্রিত করে পাশাপাশি ২০০৮-২০১৫ সালের স্পেনীয় সংকটের বিরুদ্ধে সংগ্রামে শ্রমিকদের সমর্থন করার জন্য বা জনশিক্ষার প্রতিরক্ষায় শিক্ষার্থী সমাবেশের পক্ষে বিভিন্ন উদ্যোগ গ্রহণ করেছিলো।
২০০৬ সালে এটি কাতালোনিয়া, ভ্যালেন্সিয়ান দেশ ও দ্বীপপুঞ্জের স্বায়ত্তশাসনের সংবিধিগুলির সংস্কারের বিরোধিতা করেছিলো, বুঝতে পেরেছিল যে তারা আত্মনিয়ন্ত্রণের গণতান্ত্রিক অধিকার সরবরাহ করে না এবং এর মতে, ফ্রাঙ্কোইস্ট সংস্কারের প্রক্রিয়া থেকে উদ্ভূত স্বায়ত্তশাসনের রাষ্ট্রের আদর্শটি চালিয়ে যেতে চায়।
সার্ক ফোয়ারা
সার্ক ফোয়ারা বাংলাদেশের রাজধানী ঢাকা শহরে অবস্থিত একটি ফোয়ারা। এটি প্যান প্যাসেফিক সোনারগাঁও হোটেলের সামনে অবস্থিত।
দক্ষিণ এশীয় আঞ্চলিক সংস্থা বা সার্কের অন্যতম সদস্য রাষ্ট্র বাংলাদেশের রাজধানী ঢাকায় ১৯৯৩ সালে এটি নির্মিত হয়। এটির নকশাকারী হলেন নিতুন কুণ্ডু (১৯৩৫-২০০৬)।
১৫১৬
১৫১৬ গ্রেগরীয় বর্ষপঞ্জির একটি অধিবর্ষ।
মানাস
মানাস মহাকাব্য (Манас дастаны, ماناس دستانی, Manas Destanı) কিরগিজদের ঐতিহ্যগত গ্রন্থ যা ১৮ শতকের দিকে রচনা করা হলেও লোকবিদ মতে তা আরো পুরানো। এর পটভূমি দাস্ত-ই কিপচাক ও ঐরাত এর অন্তর্বর্তী পর্বতমালার পার্শ্ববর্তী এলাকা, জাঙ্গেরিয়া অঞ্চল থেকে আগত তুর্ক যাযাবরদের ১৭ শতকে ঘটে যাওয়া ঘটনাপ্রবাহ।
পৃত্থিমপাশা জমিদার বাড়ি
পৃত্থিমপাশা জমিদার বাড়ি (যা পৃথিমপাশা নবাব বাড়ি নামেও পরিচিত) বাংলাদেশের সিলেট বিভাগের মৌলভীবাজার জেলার কুলাউড়া উপজেলায় জমিদারী আমলের স্মৃতি বিজড়িত এক ঐতিহাসিক এবং অপূর্ব স্থাপনার নাম পৃত্থিমপাশা জমিদার বাড়ি। পৃত্থিমপাশায় রয়েছে দু’টি জমিদার বাড়ি। এই জমিদার বাড়ির মতো জীবন্ত জমিদার বাড়ি বাংলাদেশে আর দ্বিতীয়টি নেই
ইরানের রাজা রেজা শাহ পাহলভি এই বাড়ি সফরে আসেন তখন তার সফরকে নিরাপত্তা দিতে তৎকালীন পাকিস্তান সরকার প্রধান হুকুম জারি করলে আইয়ুব খান কে পাঠানো হয়। (পরবর্তীতে ১৯৫৮ সালে আইয়ুব খান মার্শাল'ল জারি করে পাকিস্তানের প্রেসিডেন্ট হোন।)
ইতিহাস
এই এলাকাটি এক সময় ছিল ত্রিপুরা রাজ্যের অন্তর্ভুক্ত। এখানকার পাহাড়ি এলাকায় নওগা কুকি উপজাতির বেশ প্রতাপ ছিল। শ্রীহট্ট সদরে (বর্তমানে সিলেট) সেই সময় একজন কাজী ছিলেন যার নাম মোহাম্মদ আলী। ১৭৯২ সালে ইংরেজ শাসকদের পক্ষ হয়ে নওগা কুকিদের বিদ্রোহ দমনে মোহাম্মদ আলী গুরত্বিপূর্ন ভূমিকা রাখেন। ইংরেজ সরকার এতে খুশি হয়ে মোহাম্মদ আলীর পুত্র গাউস আলী খাঁনকে ১২০০ হাল বা ১৪,৪০০ বিঘা জমি দান করেন। 1857 সালের সিপাহী বিদ্রোহের সময় চট্টগ্রাম থেকে হাবিলদার রজব আলীর নেতৃত্বে একদর বিদ্রোহী সৈন্য সিলেট আসলে তার সমর্থন চান। তিনি সরাসরি সাহায্য না করে তাদেরকে পাহাড়ী এলকায় অবস্থান করার পরামর্শ দেন। যুদ্ধ শেষে গাউস আলী খানকে বিদ্রোহে জড়িত থাকার অভিযোগে গ্রেফতার করে তবে প্রমানের অভাবে ছেড়ে দেয়া হয়। উত্তরাধিকার সূত্রে এউ জমিদারীর মালিক হন তার ছেলে আলী আহমদ খান। আলী আহমদের সময়ে জমিদারীর আয় ব্যাপক বৃদ্দি পায় এবং তিনি ব্রিটিশ আনুকুল্যও লাভ করেন। তার সময়ে চাদনীঘাট এবং সুরমা নদীর তীরে সিলেট শহরের গোড়াপত্তন হয়। ১৮৭২ সালে ছেলে আলী আমজাদ খানের নামে একটি ক্লক টাওয়ার স্থাপন করেন যা এখন আলী আমজাদের ঘড়ি নামে বিখ্যাত। নবাব আলী আমজাদ খাঁন তখনকার সময়ে বৃহত্তর সিলেটের মধ্যে সবচেয়ে স্বনামধন্য এবং প্রভাবশালী জমিদার ছিলেনে। । সিলেটের বিখ্যাত সুরমা নদীর তীরে চাঁদনীঘাটের সিঁড়ি সমাজসেবায় তার একটি অন্যতম দৃষ্টান্ত। ঐ সময় পৃত্থিমপাশা জমিদার বাড়িতে ত্রিপুরার মহারাজা রাধা কিশোর মানিক্য বাহাদুরসহ বহু ইংরেজ ভ্রমণ করে গেছেন। ইরানের রাজাও ভ্রমণ করে গেছেন। জমিদার বাড়ির ঐতিহ্য ধরে রাখতে আলী আমজাদ খাঁন মৌলভীবাজার ও কুলাউড়ায় বিভিন্ন স্কুল-কলেজ এবং সুপেয় পানির জন্য দীঘি খনন করেন।
আলী আমজাদ খানের পুত্র নবাব আলী হায়দার খান ভারতবর্ষে ব্রিটিশবিরোধী আন্দোলনের অন্যতম নেতা ও রাজনীতিবিদ ছিলেন। পৃত্থিমপাশা জমিদার পরিবারের সন্তান নবাব আলী সারওয়ার খান, নবাব আলী আব্বাস খান প্রমুখরাও বাংলাদেশের রাজনীতিবিদ এবং সংসদ সদস্য ছিলেন।
বর্তমান অবস্থা
এই বাড়ির ভেতর সবকিছু পুরানো আমলের কারুকাজ খচিত মনে হলেও সেগুলো পরিষ্কার ঝকঝকেই আছে এখনো। জমিদারদের ব্যবহার করা অনেক জিনিসপত্র রয়েছে এ বাড়িতে। রক্ষণাবেক্ষণ করার জন্য এখানে লোক রয়েছে। নবাব আলী আমজাদ খাঁর উত্তসুরিরাই দেখাশুনা করেন জমিদার বাড়িটি।
মোহাম্মদ সুবিদ আলী ভূঁইয়া
মেজর জেনারেল (অবঃ) মোহাম্মদ সুবিদ আলী ভূঁইয়া (জন্ম: ২৮ জুলাই ১৯৪৫) হলেন বাংলাদেশের একজন প্রখ্যাত রাজনীতিবিদ ও ২৪৯ নং (কুমিল্লা-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। ১৯৭১ সালের ২৬শে মার্চ রাতেই অর্থাৎ যুদ্ধ শুরুর ২৪ ঘণ্টার মধ্যে, তার নেতৃত্বে ইস্ট বেঙ্গল রেজিমেন্ট এবং অন্যান্য বাঙালি সামরিক বাহিনীর সদস্যরা পাকিস্তানি সেনাবাহিনীর ৫৩ ব্রিগেডকে অ্যামবুশ করে। চট্টগ্রামের কুমিরা নামক স্থানে হওয়া এই যুদ্ধে একজন কর্নেলসহ অন্তত ১৫২জন পাকিস্তানি সেনা নিহত হয়।
প্রাথমিক জীবন
মোহাম্মদ সুবিদ আলী ভূঁইয়া ১৯৪৫ সালের ২৮ জুলাই তৎকালীন বৃটিশ ভারতের কুমিল্লায় জন্মগ্রহণ করেন। তার পিতার নাম আবদুল হালিম ভূঁইয়া এবং মাতা কারিমুন্নেছা।
গ্রান্ড র‍্যাপিডস ইসলামি কেন্দ্র ও মসজিদ
থাম্ব|By location গ্র্যান্ড র‌্যাপিডস ইসলামিক সেন্টার ও মসজিদ মার্কিন যুক্তরাষ্ট্রের মিশিগানের গ্র্যান্ড র‌্যাপিডস, বার্টন সেন্ট এবং কালামাজু এভেনের নিকটে অবস্থিত একটি মসজিদ এবং ইসলামিক সেন্টার। এটি ১৯৮৬ সালে মিশিগানের গ্র্যান্ড র‌্যাপিডে প্রতিষ্ঠিত প্রথম নিবন্ধিত মসজিদ এবং ইসলামিক কেন্দ্র। এটি "রবি-উল আউয়াল" এর ১২ তারিখে (নবী মোহাম্মদের (সাঃ) জন্মদিন) এ মুসলমানদের জন্য উন্মুক্ত হয়। ভবনটি আগে যিশুর সাক্ষিদের জন্য একটি গির্জা ছিল।
এর ইমাম আন্তঃবাদী অনুষ্ঠান এবং স্কুল এর বক্তা। তারা ৯/১১ এ ক্ষতিগ্রস্থদের জন্য একটি ব্লাড ড্রাইভ চালিয়েছিল।
ইসলামিক সেন্টার এবং গ্র্যান্ড র‌্যাপিডসের মসজিদ ছাড়াও এই কেন্দ্রটি মুসলিমদের কাছে পশ্চিমী মিশিগান ইসলামিক সেন্টার এবং মসজিদ বা "মসজিদ" নামে পরিচিত।
জাপানি ভাষা
জাপানি ভাষা বা নিপ্পনীয় ভাষা (日本語, ) জাপানের প্রচলিত ভাষা। জাপানসহ বিশ্বের প্রায় ১৩ কোটি মানুষ জাপানি ভাষায় কথা বলে। জাপানি ভাষা লিখতে ৩ ধরনের লিপির ব্যবহার হয়: কাঞ্জি, হিরাগানা ও কাতাকানা। জাপানি যখন রোমান হরফে লেখা থাকে তাকে "রোমাজি" বলা হয়।
ভাষাবিজ্ঞানীরা জাপানি ভাষার সাথে অন্যান্য ভাষা ও ভাষাপরিবারের বংশগত সম্পর্ক প্রতিষ্ঠার জন্য বহুবার চেষ্টা করেছেন। এদের মধ্যে সবচেয়ে জনপ্রিয় তত্ত্বটি অনুসারে কোরীয় ভাষার সাথে জাপানি ভাষা আলতায়ীয় ভাষা পরিবারের সদস্য। অর্থাৎ জাপানি ও কোরীয় ভাষা অত্যন্ত দূরবর্তীভাবে একে অপরের সাথে সম্পর্কিত। তবে উত্তর জাপানে প্রচলিত আইনু ভাষাটিকে এখনও একটি বিচ্ছিন্ন ভাষা হিসেবেই গণ্য করা হয়। তবে বিতর্কিতও, নতুন স্বাধীন জাপানীয় ভাষা পরিবারের চর্চা চলছে।
জাপানি ভাষা জাপানের সরকারি ভাষা। এখানকার সমস্ত শিক্ষা, গণমাধ্যম, ব্যবসা ও সরকারি কাজকর্ম জাপানি ভাষাতে সম্পন্ন হয়। জাপানি ভাষা ছাড়াও ওকিনাওয়াতে ও পার্শ্ববর্তী র‌্যুউক্যুউ দ্বীপগুলিতে র‌্যুউক্যুউ ভাষা প্রচলিত। এগুলি জাপানি ভাষার সাথে, এমনকি নিজেদের সাথেও পারস্পরিক বোধগম্য নয়। তবে বর্তমানে অনেক ভাষাবিজ্ঞানী মনে করেন এগুলি জাপানি ভাষারই উপভাষা।
উপভাষা
জাপানি ভাষার দুইটি রূপ আদর্শ হিসেবে স্বীকৃত। হিয়োজুংগো বা আদর্শ জাপানি এবং কিয়োতসুগো বা সাধারণ ভাষা। স্কুল কলেজে, টেলিভিশনে ও সরকারি যোগাযোগের ক্ষেত্রে হিয়োজুংগো ব্যবহার করা হয়। আদর্শ জাপানি ভাষাটি আবার লিখিত বুংগো এবং মৌখিক কোগো ভাষায় ভাগ করা যায়। মৌখিক ও লিখিত রূপের মধ্যে ব্যাকরণ ও শব্দভাণ্ডারের পার্থক্য আছে। ১৯৪০-এর দশক পর্যন্ত বুংগো জাপানি ভাষার লিখিত রূপ ছিল। তবে বর্তমানে কোগো-ই লিখিত ভাষা হিসেবে বেশি প্রচলিত। ইতিহাসবিদ, সাহিত্যিক এবং আইনজীবীদের কাছে বুংগো এখনও গুরুত্বপূর্ণ।
আদর্শ জাপানি ভাষাটি তৌক্যৌর উপভাষার উপর ভিত্তি করে নির্মিত, তবে এটি পুরোপুরি তোকিও-র ভাষার মত নয়। জাপানের সর্বত্র এটি একই রূপে প্রচলিত নয়। বরং অঞ্চলভেদে আদর্শ জাপানি ভাষাটিরও কিছু বৈচিত্র‌্য দেখতে পাওয়া যায়। অনেক লোক আদর্শ ভাষার পাশাপাশি তাদের স্থানীয় উপভাষাতেও কথা বলেন।
আবুল আসাদ
আবুল আসাদ (জন্ম: ৫ আগস্ট ১৯৪২) একজন বাংলাদেশী সাংবাদিক, প্রাবন্ধিক ও কলামিস্ট। তিনি দৈনিক সংগ্রামের সম্পাদক। তিনি কয়েকটি দৈনিক ও সাপ্তাহিকে রাজশাহী সংবাদদাতা হিসাবে কাজ করেছেন। ১৯৭০ সালে ১৭ই জানুয়ারী দৈনিক সংগ্রামে সহকারী সম্পাদক হিসাবে যোগদানের মাধ্যমে তিনি সার্বক্ষণিক সাংবাদিক জীবনের শুরু করেন। ১৯৮১ সালে তিনি দৈনিক সংগ্রামের সম্পাদকের দায়িত্ব গ্রহণ করেন। তিনি একজন প্রাবন্ধিক ও কলাম লেখক। এ পর্যন্ত প্রকাশিত তার গ্রন্থের মধ্যে রয়েছে ইতিহাস গ্রন্থ 'কাল পঁচিশের আগে ও পরে' এবং 'একশ' বছরের রাজনীতি', ঐতিহাসিক ঘটনার চিত্রধর্মী গল্প 'আমরা সেই সে জাতি' (তিন খন্ড) এবং প্রবন্ধ সংকলন 'একুশ শতকের এজেন্ডা'। তার সবচেয়ে সাড়া জাগানো সাহিত্যকর্ম হলো সাইমুম সিরিজ। এ পর্যন্ত এই সিরিজের ৬৩ টি বই প্রকাশিত হয়েছে। তিনি কয়েকবার গ্রেফতারও হয়েছেন।
প্রাথমিক জীবন ও শিক্ষা
আবুল আসাদ ১৯৪২ সালের ৫ আগস্ট বাংলাদেশের রাজশাহী জেলার বাগমারা থানার নরসিংহপুর গ্রামে জন্মগ্রহণ করেন। পিতা এ, কে, ছামছালুল হক ভারতের বেনারসের মাদ্রাসা থেকে শিক্ষা লাভকারী একজন আলেম ছিলেন। তার মাতার নাম মজিদা বেগম। ছাত্রজীবন থেকে আবুল আসাদের লেখক ও সাংবাদিকতা জীবনের শুরু। একাদশ শ্রেণীতে ছাত্র থাকাকালীন তিনি নিবন্ধ ও গল্প লিখতে শুরু করেন। তিনি ধীরে ধীরে সাংবাদিকতার সাথে জড়িত হন। তিনি সাংবাদিকতা করার পাশাপাশি তার পড়াশোনা চালিয়ে যান। আবুল আসাদ রাজশাহী বিশ্ববিদ্যালয় থেকে অর্থনীতিতে এম.এ পাশ করেন।
সাংবাদিকতা
আসাদ ছাত্র জীবন থেকেই লেখালেখি ও সাংবাদিকতা চর্চা করেন।  ছাত্রজীবনে তিনি রাজশাহী ভিত্তিক  বিভিন্ন দৈনিক পত্রিকায় এবং সাপ্তাহিক পত্রিকায় কাজ করেন। রাজনীতি ও সংস্কৃতির উপর তার কলাম প্রকাশিত হতো।  তিনি দৈনিক সংগ্রামের সহকারী সম্পাদক হিসাবে ১৭ জানুয়ারী ১৯৭০ সাল থেকে সাংবাদিকতায় কর্মজীবন শুরু করেন । ১৯৮১ সালে পত্রিকাটির সম্পাদক হিসেবে দায়িত্ব গ্রহণ করেন ।
সাহিত্য
আবুল আসাদ আঞ্চলিক ইতিহাস ও রাজনীতি নিয়ে "কালো পঁচিশের আগে ও পরে" এবং "একশ বছরের রাজনীতি"-এর মতো বেশ কয়েকটি বই প্রকাশ করেছেন। "আমরা সেই সে জাতি" হল একটি ঐতিহাসিক প্রেক্ষাপটের গল্প ভিত্তিক ঘটনার তিন পর্বের সিরিজ, এবং "একুশ শতকের এজেন্ডা" হল একটি প্রবন্ধ ভিত্তিক সংকলন। এখন পর্যন্ত তার সবচেয়ে জনপ্রিয় সাহিত্য কর্ম হল "সাইমুম সিরিজ"। এই সিরিজে ইতিহাস, ভূগোল এবং বিভিন্ন দেশের সংস্কৃতির উল্লেখ আছে, বিশেষ করে ইসলামী ইতিহাস, ইসলামী সংস্কৃতির উল্লেখ আছে। এখন পর্যন্ত এই সিরিজের ৬৩টি বই প্রকাশিত হয়েছে। বর্তমানে আবুল আসাদ দৈনিক সংগ্রামের সম্পাদকের কাজ করার পাশাপাশি উপন্যাস রচনা করে চলেছেন।
মামলা ও গ্রেফতার
দৈনিক আমাদের পত্রিকার ছাপাখানা সিলগালা হওয়ার পর দৈনিক সংগ্রামের ছাপাখানায় আমার দেশ মুদ্রণের অভিযোগে ১৫ এপ্রিল ২০১৩ তারিখে আবুল আসাদের বিরুদ্ধে মামলা দায়ের হয়। এ মামলায় ছাপাখানার ১৯ কর্মচারী গ্রেফতার হয়। এছাড়া আবুল আসাদকে ১৯ সেপ্টেম্বর ২০১১ তারিখে দৈনিক সংগ্রাম কার্যালয় থেকে র‌্যাবের হাতে গ্রেফতার হন। পরে ঢাকার রমনা থানার  রাজনৈতিক দলের মিছিলে অংশগ্রহণের মামলায় আদালত তাকে রিমান্ড শেষে কারাগারে পাঠায়।  পুলিশের দায়ের করা এ মামলায় রাস্তায় মিছিল থেকে গাড়ি ভাংচুর ও বিশৃঙ্খলার অভিযোগ তোলা হয়।  আবুল আসাদ ২৪ সেপ্টেম্বর ২০১১ তারিখে আদালত থেকে জামিন পেয়ে কারামুক্ত হন। এরপর ২০১৯ সালের ১৩ ডিসেম্বর গ্রেফতার হন আবুল আসাদ এবং ২৩ সেপ্টেম্বর ২০২০ তিনি জামিনে মুক্তি পান তিনি।
ত্রোইয়ান বেল্লিসারিও
ত্রৈণ এভরি, বেল্লিসারিও (জন্ম ২৮ অক্টোবর, ১৯৮৫) একজন আমেরিকান অভিনেত্রী। তিনি টেলিভিশন সিরিজ প্রিটি লিটল লায়ার্স (২০১০-২০১৭।) স্পেনসার হেস্টিংস চরিত্রে অভিনয় করার জন্য সবচেয়ে বেশি পরিচিত।
ক্যালিফোর্নিয়ার লস অ্যাঞ্জেলেসে জন্মগ্রহণ করা, তিনি প্রযোজক ডোনাল্ড পি। বেলিসারিও এবং দেবোরা প্র্যাটের কন্যা। বেলিসারিও তিন বছর বয়সে তার বাবার (১৯৮৮ সালে) নির্মিত চলচ্চিত্র লাস্ট রাইটসের মাধ্যমে অভিনয়ের সূচনা করেছিলেন। মূলত কোয়ান্টাম লিপ, ফার্স্ট মানডে, এবং এনসিআইএস এর মতো টেলিভিশন শোতে অভিনয় করেছিলেন। তিনি তাঁর পিতার প্রযোজনার ভূমিকা অব্যাহত রেখেছিলেন এবং ১৯৯৯ সালে তিনি ডাইরেক্ট-টু-ভিডিও কমেডি ছবি বিলবোর্ড বাবাতে অভিনয় করেছিলেন। ২০১০ সালে, তিনি কনসেন্ট ছবিতে তার শীর্ষস্থানীয় অভিনয়ের জন্য প্রশংসা পেয়েছিলেন যার জন্য তিনি একজন মহিলা নেতৃত্বের সেরা অভিনয়ের জন্য ভিশন ফেস্ট অ্যাওয়ার্ড এবং সেরা অভিনেত্রীর জন্য ফার্স্ট গ্লান্স ফিলাডেলফিয়া পুরস্কার পেয়েছিলেন।
২০০৯ সালে, বেলিসারিও ফ্রিফর্ম সিরিজ প্রীতি লিটল লায়ার্স (২০১০-২০১৭।) তে স্পেন্সার হেস্টিংসের মুখ্য ভূমিকায় অবতীর্ণ হয়েছিল। তার অভিনয়ের জন্য, তিনি ছয়টি মনোনয়নের মধ্যে দুটি টিন চয়েস অ্যাওয়ার্ড এবং একটি ইয়ং হলিউড অ্যাওয়ার্ড পেয়েছেন । তার কাজ ছাড়াও প্রেটি লিটল লিয়ার্স, এছাড়াও অভিনয় করেন উইগস পর্বের সিরিজ লরেন, যার জন্য তিনি সমালোচকদের প্রশংসা লাভ করে এবং  বেস্ট পারফরম্যান্স নিউ ইয়র্ক ফিল্ম ফেস্টিভাল পুরস্কার  জন্য মনোনীত হয়েছিল জন্য স্ট্রিয়াময় অ্যাওয়ার্ড ফর বেস্ট ফিমেল পারফরমেন্স—ড্রামা.। তিনি রোমান্টিক সায়েন্স ফিকশন ফিল্ম ক্লারা (২০১৮), এবং রিচার্ড লিংকলেটারের রহস্য কৌতুক-নাটক যেখানে আপনি যাবেন, বার্নাডেট (২০১৯) নাট্য ফিল্ম ফিডে (২০১৭) অভিনয় করতে গিয়েছিলেন।
বেলিসারিও একাধিক শর্ট ফিল্ম এবং ইন্ডি প্রকল্পগুলি প্রযোজনা ও সহ-রচনা করেছে এবং তার ক্যারিয়ারে বিভিন্ন স্বতন্ত্র শর্ট ফিল্মে হাজির হয়েছে। ২০১৭ সালে, তিনি প্রীতি লিটল লায়ার্সের সপ্তম মরসুমের পঞ্চদশ পর্ব, "আই আই অ্যাবাইডস দ্য হার্ট" এর মাধ্যমে পর্দশতম পর্বের মাধ্যমে তার পরিচালনায় আত্মপ্রকাশ করেছিলেন এবং এরপরে তিনি ফেমাস ইন লাভ (২০১৮) এবং গুড ট্রাবল (২০১৯) এর সরাসরি পর্বগুলিতে চলে এসেছেন প্রেসেন্ট)। বেলিসারিও ২০০৯ সাল থেকে কানাডিয়ান অভিনেতা প্যাট্রিক জে অ্যাডামসের সাথে সম্পর্ক রেখেছিলেন; দম্পতি একাধিক চলচ্চিত্র এবং টেলিভিশন প্রকল্পে একসাথে সহযোগিতা করেছেন, বিবাহ করেছেন এবং তাদের একটি মেয়ে আছে
জীবনের প্রথমার্ধ
ট্রোয়ান অ্যাভেরি বেলিসারিও লস অ্যাঞ্জেলেসে জন্মগ্রহণ করেছিলেন এবং বেড়েছিলেন। তার বাবা-মা হলেন প্রযোজক ডোনাল্ড পি। বেলিসারিও এবং দেবোরা প্র্যাট। ডোনাল্ড অন্যান্য টিভি সিরিজের মধ্যে ম্যাগনাম, পি.আই., কোয়ান্টাম লিপ এবং এনসিআইএস তৈরি করেছিলেন। তার একটি ছোট ভাই, তিন-বোন, দুই ভাই এবং তিনি অভিনেতা শান মারে এবং প্রযোজক চাদ ডব্লিউ মারে (সৎ ভাই) এর এক সৎ-বোন। তার বাবা ইতালিয়ান এবং সার্বিয়ান বংশোদ্ভূত। তার মা আফ্রিকান আমেরিকান, এবং কিছু ফরাসি এবং ইংরেজি বংশধরও রয়েছে।
কেরিয়ার
বেলিসারিও তিন বছর বয়সে 1988 সালে নির্মিত চলচ্চিত্র <i id="mwaA"></i> লাস্ট রাইটসের মাধ্যমে অভিনয়ের সূচনা করেছিলেন। ১৯৯০ থেকে 2007 অবধি তিনি কোয়ান্টাম লিপ, টকিলা এবং বোনেটি, জেএজি, প্রথম সোমবার এবং এনসিআইএস, টেলিভিশন সিরিজ যেমন তার বাবা ডোনাল্ড পি। বেলিসারিও প্রযোজনা করেছিলেন, যেমন টেলিভিশন সিরিজে অতিথি অভিনয় করেছিলেন। এনসিআইএস পর্ব "রেড সেল" (মরসুম 2, পর্ব 20) -তে তিনি অভিনয় করেছেন বিশেষ মেশিনীর টিমোথী ম্যাকগির বোন সারা ম্যাকগি, তাঁর বাস্তব জীবনের সৎবন্ধনী শন মারে অভিনয় করেছেন।
1998 সালে, তিনি মেরি-কেট এবং অ্যাশলে ওলসেনের সাথে বিলবোর্ড বাবা ছবিতে অভিনয় করেছিলেন। 2006-এর শুরুতে, বেলিসারিও বেশ কয়েকটি স্বল্পদৈর্ঘ্য চলচ্চিত্রের নাম প্রকাশিত হতে শুরু করে, যেমন: আনস্পোকেন, আর্চার হাউস এবং ইন্টারসেক্ট । ২০০৯ সালের নভেম্বরে, সারা শেপার্ডের একই নামের বইয়ের সিরিজের উপর ভিত্তি করে টিভি সিরিজ প্রীতি লিটল লায়ার্সকে বেলিসারিও স্পেন্সার হেস্টিংসের চরিত্রে অভিনয় করা হয়েছিল। ২০১১ সালের অক্টোবরে, বেলিসারিও ঘোষণা করেছিলেন যে তিনি নিজের ছবিটি লেখার এবং নির্মাণের প্রক্রিয়ায় রয়েছেন, যা কিকস্টারটারের মাধ্যমে 16 নভেম্বর, 2011-এ সফলভাবে অর্থায়ন করা হয়েছিল। চিত্রগ্রহণটি ২০১১ সালের ডিসেম্বরে শেষ হয়েছিল এবং ছবিটি আনুষ্ঠানিকভাবে আগস্ট ২০১২ এর মধ্যে শেষ হয়েছিল।
2014 সালে, তিনি দ্য হেড এবং হার্টের গানের "অন্য গল্প" গানের জন্য সংগীত ভিডিওতে অভিনয় করেছিলেন। বেলিসারিও অবিলম্বে পরপরজীবনেও অভিনয় করেছিলেন, দু'জন ধর্মগ্রন্থের সদস্যদের নিয়ে একটি শর্ট ফিল্ম যারা তাদের গ্রুপের গণ আত্মহত্যার একমাত্র জীবিত, বেনেটের সাথে তার প্রেটি লিটল লায়ারের সহশিল্পী শাই মিচেল (এমিলি), আয়ান হার্ডিং (এজরা ফিটজ) এবং নোলানকে অভিনয় করেছেন। উত্তর (পিটার হেস্টিংস)। 2015 সালে, তিনি ফরাসি-কানাডিয়ান চলচ্চিত্র শহীদদের আমেরিকান রিমেকের একটি প্রধান চরিত্রে অভিনয় করেছিলেন। ২০১৫ সালে, বেলিসারিও এবং বাগদত্ত প্যাট্রিক জে অ্যাডামস শর্ট ফিল্ম ফিল্ম করেছেন ওয়ে ওয়ে আয়ার হেইডা গওয়াই, যা বেলিসারিও লিখেছেন এবং অভিনয় করেছিলেন। 2017 সালে, বেলিসারিও তার বৈশিষ্ট্যযুক্ত চলচ্চিত্র, ফিডে অভিনয় করেছিলেন, যা তিনি লিখেছিলেন এবং প্রযোজনা করেছিলেন। চলচ্চিত্রটি বেলিসারিওর খাওয়ার ব্যাধি নিয়ে নিজের অভিজ্ঞতার ভিত্তিতে রচিত হয়েছিল।
এপ্রিল, 2016 এ, ঘোষণা করা হয়েছিল যে বেলিসারিও সুন্দর 7 লিটল লায়ার্সের তু, পর্ব 15 পরিচালনা করবেন। এই সিরিজটিতে একটি পর্ব পরিচালনা করার জন্য চাদ লো- সহ তিনি অভিনেতাদের প্রথম স্থান তৈরি করেছিলেন। 2020 সালে,নববধূ চরিত্র পর্ব "তিল কি আমাদের পার্ট" এ থেকে জেনা মার্শাল হিসেবে তৈরি ।
২০২০ সালের মার্চে, সিবিএসের রাজনৈতিক নাটকের পাইলট ওয়েস অ্যান্ড মিনসে বেলিসারিও ক্লেয়ারের প্রধান চরিত্রে অভিনয় করবেন যা এড রেডলিচ লিখেছিলেন।
ব্যক্তিগত জীবন
বেলিসারিও ২০০৯ সালে নাটক সমীকরণ নাটকের সেটে দেখা হওয়ার পরে স্যুট তারকা প্যাট্রিক জে অ্যাডামসের সাথে ডেটিং শুরু করেছিলেন। দম্পতি সংক্ষেপে বিচ্ছেদ ঘটল, তবে প্রীতি লিটল লায়ার্স, ২০১০-এ অ্যাডামসের অতিথি চরিত্রে অভিনয় করার পরে দুজন একসাথে ফিরে এসেছিলেন। বাক্চাতুরী এবং সুন্দর লিটল মিথ্যাবাদী কাজ থেকে, দম্পতি একসাথে 2012 শর্ট ফিল্ম আসা পর্যন্ত উপর মার্কিন যুক্তরাষ্ট্র সিরিজের কাজ স্যুট যা অ্যাডামস বড়, এবং শর্ট ফিল্ম আমরা এখানে আছি। বেলিসারিও এবং অ্যাডামস 10 ডিসেম্বর, 2016 এ ক্যালিফোর্নিয়ার সান্তা বার্বারাতে বিয়ে করেছিলেন। বেলিসারিও 19 মে, 2018, উইন্ডসর ক্যাসল, সেন্ট জর্জের চ্যাপেল, প্রিন্স হ্যারির সাথে মেঘান মার্কেলের বিবাহিত অতিথিদের মধ্যে অন্যতম ছিল। অক্টোবর 2018 এ অ্যাডামস এই দম্পতির মেয়ে অরোরার জন্মের কথা ঘোষণা করেছিল।
বেলিসারিও ২০১৪ সালে ইউএসসি স্কুল অফ ড্রামাটিক আর্টস (তার আলমা ম্যাটার) প্রারম্ভিক ভাষণ প্রদান করেছিলেন। "একবার আপনি কারও অনুমতি ছাড়াই তৈরি শুরু করলে আপনি এটির মালিক হন। এবং আপনি এটি এখানে শিখেছেন বলে আপনি একটি গল্পের শক্তি জানেন। লোকেরা যখন আপনাকে জিজ্ঞাসা করে, আপনি কখনই বিব্রত বোধ করবেন না, 'আপনি কী করেন?' আপনি এগুলিকে চোখে দেখবেন এবং বলবেন, 'আমি গল্প বলি।' এবং লোকেরা আপনার সাথে কাজ করার জন্য প্রস্তুত থাকবে, "বেলিসারিও স্নাতক শ্রেণীর উদ্দেশ্যে বলেছিল।
স্বোপার্জিত স্বাধীনতা
স্বোপার্জিত স্বাধীনতা ভাস্কর শামীম শিকদারের নির্মিত একটি ভাস্কর্য, যা ঢাকা বিশ্ববিদ্যালয়-এর টিএসসি সড়কদ্বীপে অবস্থিত।
ভাস্কর্যের বিবরণ
এই ভাস্কর্যের পুরো গাজুড়ে রয়েছে একাত্তরে পাকিস্তানি হানাদারদের অত্যাচারের একটি খণ্ড চিত্র। চৌকো বেদির ওপর মূল ভাস্কর্য স্থাপন করা হয়েছে। উপরে বামে আছে মুক্তিযোদ্ধা কৃষক আর ডানে অস্ত্র হাতে দুই বীর মুক্তিযোদ্ধা। মাঝখানে অস্ত্র হাতে নারী ও পুরুষ যোদ্ধারা উড়িয়েছে বিজয় নিশান। কিন্তু পতাকা ওড়ানোর জন্য বাঙালি যে রক্ত দিয়েছে, সয়েছে নির্যাতন, তার কটি খণ্ডচিত্র বেদির চারপাশে চিত্রায়িত। এ ভাস্কর্য বেদির বাম পাশে আছে ছাত্র-জনতার ওপর অত্যাচারের নির্মম চেহারা। ১৯৮৮ সালের ২৫ মার্চ এ ভাস্কর্য গড়া শেষ হয়।
কলানিধি নারায়ণন
তিনি ১৯৮৫ সালে ভারতের তৃতীয় সর্বোচ্চ নাগরিক সম্মাননা পদ্মভূষণ পুরস্কারে ভূষিত হন। তিনি ১৯৯০ সালে ভারতের সঙ্গীত, নৃত্য ও নাটকের জাতীয় একাডেমি সঙ্গীত নাটক একাডেমী কর্তৃক ভরতনাট্যম নৃত্যে তাঁর অবদানের জন্য সঙ্গীত নাটক একাডেমী পুরস্কার এবং ১৯৯৮ সালে কালিদাস সম্মান লাভ করেন। ২০১১ সালে, নাচের জন্য তাঁকে সংগীত নাটক অকাদেমি ঠাকুর রত্ন পুরস্কার প্রদান করা হয়েছিল।
মোহাম্মদ আমির হোসেন
মোহাম্মদ আমির হোসেন (জন্ম: ৩ মে ১৯৭৫) হলেন বাংলাদেশের একজন প্রখ্যাত রাজনীতিবিদ ও ২৫০ নং (কুমিল্লা-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
কলানিধি নারায়ণন
প্রাথমিক জীবন এবং প্রশিক্ষণ
সুমিত্রা ও গণপতির ব্রাহ্মণ পরিবারে জন্মগ্রহণ করেছিলেন কলানিধি গণপতি । তাঁর মা তাঁকে নৃত্য শিক্ষা দিতে আগ্রহী ছিলেন এবং এটি তাঁর পিতা সমর্থন করেছিলেন। এরপর সাত বছর বয়সে তিনি বিভিন্ন গুরুর অধীনে নিবিড়ভাবে প্রশিক্ষণ নেন। এঁদের মধ্যে ছিলেন, পদম ও জাভালিসের জন্য বীণা ধনমের কন্যা কামাক্ষী আম্মল, এবং কন্ঠ পাঠের জন্য মানাক্কাল শিবরাজন। কাঞ্চিপুরমের খ্যাতিমান গুরু কান্নাপ্পা পিল্লাই ছিলেন তাঁর নৃত্যের প্রধান শিক্ষক এবং তিনি বালাসরস্বতীরও শিক্ষক ছিলেন। চিন্নায়া নাইডু এবং মাইলাপোর গৌরী আম্মল তাঁকে অভিনয় (ভাবের কলা) শিখিয়েছিলেন। গৌরী আম্মল তাঁকে নিজেই অভিনয়তে নতুন মাত্রা যুক্ত করতে শিখিয়েছিলেন।
চেন্নাইয়ের সিনেট হাউসে মাদ্রাজ সংগীত একাডেমির এক অনুষ্ঠানে ১২ বছর বয়সে তাঁর মঞ্চ-অভিষেক (আরঙ্গেত্রম) হয়েছিল। কৈশোর বয়সে, তিনি দুটি উল্লেখযোগ্য আবৃত্তি করেছিলেন, একটি ধনমানিক্কামের সাথে এবং অন্যটি কান্দাপ্পা পিল্লাইয়ের পুত্র নট্টুভানর কে গণেশনের সাথে।
মোহাম্মদ আমির হোসেন
প্রাথমিক জীবন
মোহাম্মদ আমির হোসেন ১৯৭৫ সালের ৩ মে তৎকালীন পূর্ব পাকিস্তানের কুমিল্লায় জন্মগ্রহণ করেন। তার পিতার নাম আঃ মতিন ভূইয়য়া এবং মাতা জাহানারা বেগম।
কলানিধি নারায়ণন
প্রাথমিক জীবন এবং প্রশিক্ষণ
তিনি ফেব্রুয়ারি ২০১৬ সালে মারা যান।
পেশা
১৯৪০-এর দশকে যখন তাঁর মা মারা গিয়েছিলেন, তখনই তাঁর ছোট্ট নাচের জীবন শেষ হয়ে গিয়েছিল। একটি রক্ষণশীল পরিবারে তাঁর বিবাহ দিয়ে দেওয়া হয়েছিল। উল্লেখযোগ্য শিল্প পৃষ্ঠপোষক ওয়াই জি দোরাইস্বামী তাঁর কিশোর বয়সে তাঁর নাচ দেখেছিলেন। তিনি কলানিধিকে অনুরোধ করেন আলারমেল ভাল্লিকে অভিনয় নৃত্য শেখাতে। তাঁর প্রাপ্তবয়স্ক ছেলে তাঁকে এই কাজে উৎসাহ দেওয়ায় তিনি রাজি হয়েছিলেন। ৪৬ বছর বয়সে ৩০ বছরের ব্যবধানে তাঁর নৃত্য জীবনের দ্বিতীয় পর্ব শুরু হয়েছিল। তিনি নৃত্যে নিজেকে নতুন করে গড়ে তুলতে শুরু করেছিলেন, ভাগ্যক্রমে তাঁর কিশোর বয়সের বইগুলি ছিল। তিনি শহরের বিভিন্ন অনুষ্ঠানে নৃত্য এবং আরঙ্গেত্রমে উপস্থিত থাকতে শুরু করেন। এছাড়াও তিনি ডক্টর পদ্মা সুব্রমনিয়ামের ভারতনাট্যম নৃত্য তত্ত্বের একটি কোর্সে ভর্তি হন। ধীরে ধীরে আরও ছাত্র তাঁর কাছে আসতে শুরু করে এবং পরের দশকে তিনি "অভিনয় এর সর্বাধিক কাঙ্ক্ষিত শিক্ষক" হয়ে ওঠেন।
২০০৩ সালের ৭ই ডিসেম্বর, বিভিন্ন নৃত্যশিল্পী ও তাঁর শিষ্যরা, তাঁর ৭৫ তম জন্মদিন উদ্‌যাপন করেছেন চেন্নাইয়ের লুজ কমিউনিটি হলে, এটি 'অভিনয়' এর দুই দিনের একটি সেমিনার হিসাবে চিহ্নিত হয়েছিল, যেখানে ভারতনাট্যমের বিশিষ্ট গুরুরা অংশ নিয়েছিলেন। এই উপলক্ষে পদম সমূহের ৪টি সিডি প্রকাশিত হয়েছিল।
শিষ্য
তাঁর উল্লেখযোগ্য শিষ্যদের মধ্যে আছেন, এ. লক্ষ্মণস্বামী (ভারত), ব্রাঘা বাসেল (ভারত), সুভশ্রী নারায়ণন (ইউএসএ), মিনাল প্রভু (ভারত), প্রিয়া গোবিন্দ (ভারত), শর্মিলা বিশ্বাস, মীনাক্ষী চিতরঞ্জন (অভিনয় ), মিলানা সেভেরস্কায়া (রাশিয়া), এবং আরো অনেকে। তিনি বহু বছর ধরে অসংখ্য শিষ্যকে শিখিয়েছেন, যাঁদের মধ্যে অনেকেই তাঁর মতাদর্শকে নিজের করে নিয়েছেন।
১৫১৭
১৫১৭ গ্রেগরীয় বর্ষপঞ্জির একটি সাধারণ বছর।
সাইফুল ইসলাম বাদল
সাইফুল ইসলাম বাদল একজন বাংলাদেশী চিত্রগ্রাহক। আহা (২০০৭) এবং মৃত্তিকা মায়া  (২০১৩) চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার পেয়েছিলেন তিনি।
লতিফ নাজেমি
লতিফ নাজেমি (জন্ম ১৯৪৭) আফগানিস্তানের একজন পারস্য কবি ও সাহিত্য সমালোচক । বর্তমানে তিনিফ্রাংকফুর্ট বসবাস  করছেন এবং  জার্মানি রেডিও ডয়চে ভেলে  কাজ করছেন।
নাজেমি আফগানিস্তানের হেরাত শহরে জন্মগ্রহণ করেছিলেন এবং কাবুল বিশ্ববিদ্যালয় থেকে স্নাতক ডিগ্রি অর্জন করেছিলেন, সেখানে তিনি পরে পাঠদান করেছিলেন। তিনি " পারস্য সাহিত্যের" একজন শিক্ষার্থী এবং আফগানিস্তানের আধুনিক দারি সাহিত্য সহ এই ক্ষেত্রে বেশ কয়েকটি রচনা প্রকাশ করেছেন।
জীবন
লতিফ নাজেমি প্রথমে হেরাত স্কুলে গিয়েছিলেন। উচ্চ বিদ্যালয়ের পর তিনি কাবুল বিশ্ববিদ্যালয়ে ফারসি সাহিত্য ( দারি ) অধ্যয়ন করেন। তিনি ডক্টরেট ডিগ্রি লাভ করেন এবং প্রভাষক হিসাবে পরে একই বিষয়ে পড়ান। ১৯৮২ থেকে ১৯৮৪ পর্যন্ত নাজেমী বার্লিনের হাম্বোল্ট বিশ্ববিদ্যালয়ে ফারসি সাহিত্যের পাঠদান করেছিলেন। লতিফ নাজেমি ১৯৯০ সাল থেকে তার স্ত্রী এবং চার ছেলের সাথে জার্মানির ফ্রাঙ্কফুর্টে নির্বাসনে বসবাস করছেন এবং ডয়চে ভেলে রেডিও স্টেশনে কাজ করছেন।
তার কবিতা গ্রন্থ মিলাদ-ই সাবজ (গ্রিন বার্থ) ১৯৭৫ সালে প্রকাশিত হয়েছিল এবং কবিতার জন্য তিনি আফগান পুরস্কার পেয়েছিল। বহু প্রকাশিত বইয়ের পাশাপাশি লতিফ নাজেমী আফগান ও আন্তর্জাতিক সংবাদমাধ্যমেও কয়েক শতাধিক নিবন্ধ প্রকাশ করেছেন।
ইসলাম ও আধুনিক অর্থনৈতিক সমস্যা
ইসলাম ও আধুনিক অর্থনৈতিক সমস্যা (اسلام اور جدید معاشی مسائل) পাকিস্তানি অর্থনীতিবিদ তাকি উসমানির রচিত ৮ খণ্ডের একটি উর্দু গ্রন্থ, যাতে বর্তমান পৃথিবীতে প্রচলিত যাবতীয় অর্থনৈতিক মতবাদ সম্পর্কে গভীর ও মৌলিক আলোচনা করা হয়েছে৷ এই গ্রন্থে তিনি মানুষের প্রকৃত অর্থনৈতিক সমস্যার একমাত্র সঠিক সমাধান হিসেবে ইসলামকে তুলে ধরে অন্যান্য আধুনিক অর্থনৈতিক মতবাদসমূহের অন্তঃসারশূন্যতা প্রমাণের চেষ্টা করেছেন। ৮ খণ্ডের এই বইয়ের আলোচ্য বিষয় যথাক্রমে পুঁজিবাদ সমাজতন্ত্র ও ইসলাম, ইসলামের ভূমিব্যবস্থাপনা, ইসলামী ব্যাংকিং রুপরেখা ও প্রয়োজনীয়তা, ক্রয় বিক্রয়ের ইসলামী পদ্ধতি, ইসলামের দৃষ্টিতে ক্রয় বিক্রয়ের আধুনিক পদ্ধতি, আধুনিক কিছু ব্যবসা ও তার শরয়ী বিধান, ইসলামের দৃষ্টিতে সুদ ও তার প্রতিকার, ব্যবসা ও লেনদেনের ইসলামী বিধান। এটি মূলত অর্থনৈতিক বিষয়ে তাকি উসমানির রচিত আল বালাগ ও অন্যান্য ম্যাগাজিনে প্রকাশিত প্রবন্ধ ও বক্তৃতার সংকলন। এর শেষে বর্ণানুক্রমিকভাবে সাজানো আয়াত, হাদিস, সাহাবা ও ব্যক্তিত্বের স্মৃতিচিহ্নের একটি সূচি রয়েছে। এটি ২০০৮ সালে ইনস্টিটিউট অব ইসলামিয়াত লাহোর থেকে প্রকাশিত হয়।
অনুবাদ
বইটির পূর্ণাঙ্গ বঙ্গানুবাদ প্রকাশ করেছে মাকতাবাতুল আযহার। অনুবাদক:
সোহেল আব্বাস
সোহেল আব্বাস (জন্ম: ৯ জুন ১৯৭৫ - ) একজন পাকিস্তানি হকি খেলোয়াড়। তিনি রক্ষণভাগের খেলোয়াড় এবং পেনাল্টি কর্নার দক্ষ হিসেবে পরিচিত। সোহেল আব্বাস এক সময় পাকিস্তান হকি দলের অধিনায়কত্ব করেছেন। হকি খেলার ইতিহাসে সর্ব্বোচ্চ গোলদাতা ইহসাবে সোহেল আব্বাস সুপরিচিত এবং ৯ আগস্ট ২০১২ তারিখ পর্যন্ত তার মোট গোলের সংখ্যা ৩৪৮ টি।
অধিনায়কত্ব
১৪ বছর পাকিস্তান দলে খেলার পর সোহেল আব্বাস ২০১২ সালে পাকিস্তান হকি দলের অধিনায়ক নির্বাচিত হন এবং দলকে সুলতান আজলান শাহ কাপ ও লন্ডন অলিম্পিক গেমস্‌-এ নেতৃত্ব দেন। আব্বাসের দল ২০১২ সালের আজলান শাহ কাপে সপ্তম (সাত দলের মধ্যে) হয় এবং একই ভাবে অলিম্পিকেও তারা সম্পতম হয় স্পেনের সাথে ড্রয়ের মাধ্যমে সূচনা করে।
সমাজতান্ত্রিক নারীবাদী দল
সমাজতান্ত্রিক নারীবাদী দল ১৮৯৯ সালে লুইস সাউমোনিউ ও এলিসাবেথ রেনাউড দ্বারা প্রতিষ্ঠিত হয়েছিল, উভয়ই শ্রমিক শ্রেণীর সমাজতন্ত্রী যারা ফ্রান্সের শ্রমিক শ্রেণীর মধ্যে নারীবাদ আনতে চেয়েছিলেন। সমাজতান্ত্রিক আন্দোলন ও নারীবাদী আন্দোলন উভয়ই বিদ্যমান ছিল, কিন্তু এই বিন্দুর আগে সামান্য সমাপতিত অংশ ছিল।
ইতিহাস
শতাব্দীর শুরুতে চার মিলিয়নেরও বেশি ফরাসি মহিলা বাড়ির বাইরে অ-কৃষি শ্রমে কাজ করছিলেন, কিন্তু সংগঠিত সংস্কার প্রচেষ্টায় তাদের প্রতিনিধিত্বের অভাব ছিল। সমাজতান্ত্রিক নারীবাদী দল শ্রমজীবী নারীদের প্রতিনিধিত্বের জন্য একটি অবস্থান প্রদানের আশা করেছিল।
দলটি দ্রুত জনপ্রিয়তা লাভ করে, কিন্তু এটি পুরুষ সমাজতন্ত্রীদের থেকে অনাগ্রহের পাশাপাশি বুর্জোয়া ও সর্বহারা নারীবাদীদের মধ্যে শ্রেণী বিরোধের শিকার হয়।
এই শ্রেণী দ্বন্দ্বের একটি ভাল উদাহরণ ১৯০০ সালের একটি কনভেনশনে দেওয়া পরামর্শে দেখা যায় যে, গৃহকর্মীরা প্রতি সপ্তাহে পূর্ণ দিন ছুটি পান, যা ইতিমধ্যে শিল্প শ্রমিকদের জন্য অভিযোজিত একটি পরিমাপ। বুর্জোয়া নারীবাদীরা দ্বিধান্বিত। "নীতিগতভাবে সংস্কার গ্রহণ করার জন্য যথেষ্ট মানবিক হলেও, যখন এই ধরনের সংস্কারগুলি তাদের জীবনযাত্রাকে হুমকির মুখে ফেলে ছিল তখন তারা বিরত ছিল।"
সমাজতান্ত্রিক নারীবাদী দল-এর দুই প্রতিষ্ঠাতার মধ্যে দ্বন্দ্বের আকারে কিছু দ্বন্দ্বের সম্মুখীন হয়েছিল, যাদের শুরু থেকেই তাদের পার্থক্য ছিল। এলিসাবেথ রেনাডের লক্ষ্য ছিল সমঝোতামূলক; তিনি সমাজতন্ত্র ও বুর্জোয়া নারীবাদের মধ্যে ব্যবধান দূর করার আশা করেছিলেন। অন্যদিকে লুইস সাউমোনেউ বুর্জোয়া নারীবাদীদের ঘৃণা করতেন, মনে করেছিলেন যে তারা শ্রমিক শ্রেণীর বাস্তবতার সাথে অপরিবর্তনীয়ভাবে যোগাযোগের বাইরে ছিল।
৩৯নং ওয়ার্ড, ঢাকা দক্ষিণ সিটি কর্পোরেশন
৩৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৭৫ নং ওয়ার্ড ছিল। ওয়ার্ড নং ৩৯ ঢাকা মহানগরের ওয়ারী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন রোকন উদ্দিন আহমেদ।
বিবরণ
ওয়ার্ড নং ৩৯ ঢাকা মহানগরের কে.এম.দাস লেন, অভয়দাস লেন, টয়েনবি সার্কুলার রোড, জয়কালী মন্দির রোড হোল্ডিং নং- ১৯ হতে শেষ), ভগবতী ব্যানার্জী রোড, ফোল্ডার ষ্টীট (হোল্ডিং নং- ৯ হতে শেষ), হাটখোলা রোড (হোল্ডিং নং- ২-৪৪/৩), আর. কে. মিশন রোড (হোল্ডিং নং- ১-৯১/১) এলাকা নিয়ে গঠিত।
অ্যাপ্লিকেশন নিরাপত্তা
অ্যাপ্লিকেশন নিরাপত্তা বা ওয়েব অ্যাপ নিরাপত্তা (সংক্ষিপ্ত AppSec) ঐ সমস্ত কার্যগুলিকে অন্তর্ভুক্ত করে, যা উন্নয়ন দলগুলির কাছে একটি নিরাপদ সফটওয়্যার উন্নয়ন প্রক্রিয়া প্রবর্তন করে৷ এর চূড়ান্ত লক্ষ্য হল সুরক্ষা অনুশীলনগুলি উন্নত করা এবং এর মাধ্যমে, অ্যাপ্লিকেশনগুলির মধ্যে সুরক্ষা সমস্যাগুলি খুঁজে বের করা, ঠিক করা এবং বিশেষভাবে প্রতিরোধ করা। এটি প্রয়োজনীয়তা বিশ্লেষণ, নকশা, বাস্তবায়ন, যাচাইকরণের পাশাপাশি রক্ষণাবেক্ষণ থেকে সমগ্র অ্যাপ্লিকেশন জীবনচক্রকে অন্তর্ভুক্ত করে।
ওয়েব অ্যাপ্লিকেশন নিরাপত্তা
ওয়েব অ্যাপ্লিকেশন নিরাপত্তা হল তথ্য নিরাপত্তার একটি শাখা যা বিশেষভাবে ওয়েবসাইট, ওয়েব অ্যাপ্লিকেশন এবং ওয়েব পরিষেবাগুলির নিরাপত্তা নিয়ে কাজ করে। একটি উচ্চ স্তরে, ওয়েব অ্যাপ্লিকেশন নিরাপত্তা অ্যাপ্লিকেশন নিরাপত্তা নীতির উপর আঁকেন কিন্তু ইন্টারনেট এবং ওয়েব সিস্টেমে বিশেষভাবে প্রয়োগ করে।
ওয়েব অ্যাপ্লিকেশন নিরাপত্তা সরঞ্জাম হল এইচটিটিপি ট্র্যাফিকের সাথে কাজ করার জন্য বিশেষ সরঞ্জাম। যেমন- ওয়েব অ্যাপ্লিকেশন ফায়ারওয়াল।
নিরাপত্তা ঝুঁকি
ওপেন ওয়েব অ্যাপ্লিকেশন সিকিউরিটি প্রজেক্ট (ওডব্লিউএএসপি) বিনামূল্যে এবং উন্মুক্ত রিসোর্স প্রদান করে। এটি ওডব্লিউএএসপি ফাউন্ডেশন নামে একটি অলাভজনক সংস্থা দ্বারা পরিচালিত হয়। দ্য ওডব্লিউএএসপি টপ টেন - ২০১৭ ৪০টিরও বেশি অংশীদার সংস্থা থেকে সংকলিত ব্যাপক তথ্যের উপর ভিত্তি করে সাম্প্রতিক গবেষণার প্রকাশিত ফলাফল। এই তথ্য হিসেবে প্রায় ২.৩ মিলিয়ন দুর্বলতা ৫০,০০০এর বেশি অ্যাপ্লিকেশন জুড়ে আবিষ্কৃত হয়েছে। দ্য ওডব্লিউএএসপি টপ টেন - ২০২১ এর অনুসারে দশটি সবচেয়ে জটিল ওয়েব অ্যাপ্লিকেশন নিরাপত্তার ঝুঁকির মধ্যে অন্তর্ভুক্তগুলো নিম্নরূপ:
যশপাল
যশপাল (৩ ডিসেম্বর ১৯০৩ - ২৬ ডিসেম্বর ১৯৭৬) একজন হিন্দি ভাষার লেখক ছিলেন যাকে মাঝে মাঝে দরিদ্র মানুষের প্রেমচাঁদ বলে মনে করা হয়। একজন রাজনৈতিক ভাষ্যকার এবং সমাজতান্ত্রিক, তিনি প্রবন্ধ, উপন্যাস এবং ছোটগল্পের পাশাপাশি একটি নাটক, দুটি ভ্রমণ বই এবং একটি আত্মজীবনী সহ বিভিন্ন ধারায় লিখেছিলেন। তিনি ১৯৭৬ সালে তাঁর উপন্যাস মেরি তেরি উস্কি বাতের জন্য হিন্দি ভাষার সাহিত্য অকাদেমি পুরস্কার জিতেছিলেন এবং পদ্মভূষণ প্রাপকও ছিলেন।
যশপালের লেখাগুলি ভারতীয় স্বাধীনতা আন্দোলনের কারণেই বিপ্লবী হিসেবে তার আগের জীবনের একটি সম্প্রসারণ গঠন করে।
প্রাথমিক জীবন এবং সক্রিয়তা
যশপাল ১৯০৩ সালে কাংড়া পাহাড়ে অবস্থিত ভূপাল গ্রামে জন্মগ্রহণ করেন। তার মা দরিদ্র ছিলেন এবং তার দুই ছেলেকে লালন -পালন করার একমাত্র দায়িত্ব ছিল। তিনি এমন এক যুগে বড় হয়েছিলেন যখন ব্রিটিশ রাজ থেকে স্বাধীনতার দাবি ক্রমশ শোনা যাচ্ছিল এবং একজন মায়ের সাথে যিনি আর্য সমাজের একজন তীব্র সমর্থক ছিলেন। পরিবারের দারিদ্র্যের কারণে তিনি "ফ্রিশিপ" ভিত্তিতে হরিদ্বারের একটি আর্য সমাজ গুরুকুলে যোগ দিয়েছিলেন। ব্রিটিশরা এই ধরনের গুরুকুলগুলিকে রাষ্ট্রদ্রোহী স্কুল বলে মনে করত কারণ তারা হিন্দু সংস্কৃতি এবং ভারতীয় কৃতিত্বের জন্য গর্বকে উৎসাহিত করেছিল, এই ধারণাটিকে উত্সাহিত করেছিল যে আর্য ভারতীয়রা ব্রিটিশদের তাদের সাময়িক পরাধীনতা হিসাবে যা মনে করে তা উৎখাত করবে। যশপাল পরে বলেছিলেন যে তার স্কুলের দিনগুলিতে তিনি এমন একটি দিনের স্বপ্ন দেখেছিলেন যখন ভারতীয়রা ব্রিটেনে তাদের ঔপনিবেশিক প্রভুদের শাসনের পর্যায়ে নিয়ে যাবে। তিনি তার দারিদ্র্যের অ্যাকাউন্টে gurukul তার সহকর্মী ছাত্রদের দ্বারা bullied ছিল, এবং তিনি স্কুল ত্যাগ যখন তিনি একটি দীর্ঘায়িত অ্যাটাক আমাশা।
লাহোরে মায়ের সাথে পুনরায় মিলিত হয়ে যশপাল ফিরোজপুর সেনানিবাসে উচ্চ বিদ্যালয়ে যাওয়ার আগে সেখানকার মাধ্যমিক বিদ্যালয়ে পড়াশোনা করেন, যেখানে পরিবারটি পরবর্তীকালে স্থানান্তরিত হয়েছিল। তিনি শহুরে পরিবেশ এবং স্কুলে পড়াশোনাকে তার রুচির চেয়ে বেশি পেয়েছিলেন এবং তিনি ম্যাট্রিকুলেশন পরীক্ষায় ক্লাসে প্রথম স্থান অর্জন করেছিলেন।
যশপাল ১৭ বছর বয়স থেকেই রাজনৈতিক পেশা মহাত্মা গান্ধীর কংগ্রেস সংগঠনের অনুসারী ছিলেন, যখন তিনি হাইস্কুলে ছিলেন। তিনি কৃষকদের মধ্যে গান্ধীর অসহযোগের বার্তা প্রচারের জন্য গ্রামে ভ্রমণ করেছিলেন কিন্তু তারা আগ্রহী ছিলেন না এবং তিনি বুঝতে পেরেছিলেন যে কংগ্রেসের কর্মসূচিতে এমন কিছু নেই যা তাদের প্রভাবিত সমস্যাগুলির সমাধান করে। এইরকম একটি সফরের পরেই তিনি ম্যাট্রিকের ফলাফল পেয়েছিলেন, যে সাফল্য তাকে একটি সরকারি কলেজে বৃত্তির অধিকারী করেছিল। তিনি লাহোরের ন্যাশনাল কলেজে পড়াশোনার মাধ্যমে নিজেকে তহবিল দেওয়ার পক্ষে এই পুরস্কার প্রত্যাখ্যান করেছিলেন, এমন একটি প্রতিষ্ঠান যা আর্য সমাজবাদী এবং কংগ্রেস কর্মী লালা লাজপত রায় কর্তৃক সমাজসেবা প্রচার এবং ভারতীয়দের মানসম্মত শিক্ষা প্রদানের লক্ষ্যে প্রতিষ্ঠিত হয়েছিল। ব্রিটিশ শাসিত কলেজে পড়াতে চাননি।
হিন্দুস্তান সোশ্যালিস্ট রিপাবলিকান অ্যাসোসিয়েশন
ন্যাশনাল কলেজেই যশপাল ভগত সিং এবং সুখদেব থাপার এর মতো লোকদের সাথে দেখা করেন, যারা পরবর্তীকালে পাঞ্জাব আমি সশস্ত্র বিপ্লব আন্দোলনের নিউক্লিয়াস হয়েছিলেন। জয়চন্দ্র বিদ্যালঙ্কার, একজন ঐতিহাসিক এবং গাদারাইটস এর সহযোগী দ্বারা উৎসাহিত, ছাত্রদের এই দলটি ইউরোপ এবং ভারত থেকে রাজনৈতিক তত্ত্ব এবং অতীত বিপ্লবীদের ব্যাপকভাবে পড়ে।, যিনি ছিলেন একজন বিশিষ্ট ব্যক্তিত্ব। এইচএসআরএ -র জন্য তাঁর কাজ সাধারণত পর্দার অন্তরালে ছিল এবং সিং, রাজগুরু এবং চন্দ্রশেখর আজাদ এর মতো শারীরিকভাবে বিপ্লবের কর্মকাণ্ডে নিযুক্ত ব্যক্তিদের তুলনায় তার কম জনসাধারণের প্রোফাইল ছিল। তার সক্রিয়তা অব্যাহত থাকাকালীন, তিনি লক্ষ্মী বীমা কোম্পানির একজন কেরানি হিসেবে নিযুক্ত ছিলেন, যে ভূমিকা তিনি গভীরভাবে অপছন্দ করতেন এবং বর্ণনা করেছিলেন।  ১৯২৯ সালের এপ্রিল মাসে যশপাল পলাতক হন, লাহোরে সম্প্রতি প্রতিষ্ঠিত এইচএসআরএ বোমা কারখানায় পুলিশ অভিযান চালানোর পর কাংড়া এলাকায় এক আত্মীয়ের সাথে কয়েক সপ্তাহ লুকিয়ে থাকে। এইচএসআরএ -এর সদস্যদের সংগঠিত না করা হলে তাকে আর এগিয়ে নেওয়া যাবে না তা বুঝতে পেরে তিনি জুনের আগে লাহোরে ফিরে আসেন। ভগৎ সিং এবং সুখদেব থাপার দুজনকেই গ্রেপ্তার করা হয়েছিল এবং মুক্ত থাকা কোনো সদস্যের কাছে তার যোগাযোগের বিবরণ ছিল না। যশপাল কারাগারে একজন আইনজীবীর ভূমিকায় দেখা করার পর সুখদেব থাপার তাকে অন্য একজন সদস্যের বিবরণ দিতে সক্ষম হয়েছিলেন, কিন্তু সাহারানপুরে এইচএসআরএ -র অন্যান্য বোমা কারখানায় পুলিশের অভিযানের কারণে এই তথ্য শীঘ্রই বাতিল হয়ে যায়। উভয় কারখানায় গ্রেপ্তারকৃতদের কেউ কেউ তথ্যদাতা হয়েছিলেন।
যশপাল তখন হিন্দু মহাসভার নেতাদের সঙ্গে আলোচনা করেন। যাইহোক, তিনি আদর্শগতভাবে তাদের থেকে ভিন্ন ছিলেন। মুহাম্মদ আলী জিন্নাহকে হত্যার জন্য HSRA কে ৫০,০০০ টাকা প্রদানের তাদের প্রস্তাব ছিল চূড়ান্ত খড়: যে সংগঠনের তিনি সদস্য ছিলেন তিনি ভাড়া নেওয়ার জন্য বন্দুক হবেন না।
এইচএসআরএর সর্বশেষ উল্লেখযোগ্য সশস্ত্র কাজটি ছিল ১ December সালের ২ December ডিসেম্বর তৎকালীন ভাইসরয় লর্ড আরউইনকে বহনকারী একটি ট্রেনকে উড়িয়ে দেওয়ার চেষ্টা। যশপাল সেই বোমাটি বিস্ফোরিত করেছিল, যা ডাইনিং গাড়িটি ধ্বংস করেছিল কিন্তু কেবল আরভিনকে অসুবিধায় ফেলেছিল।   এর বেশ কয়েকজন নেতা কারারুদ্ধ, যাদের মধ্যে কয়েকজনকে পরে মৃত্যুদণ্ড দেওয়া হয়েছিল, চন্দ্রশেখর আজাদ ১৯৩০ সালে এইচএসআরএ পুনর্গঠন করেছিলেন। যশপাল কেন্দ্রীয় কমিটিতে নিযুক্ত হন এবং পাঞ্জাবে সংগঠক হন। এই সময়েই তিনি তার ভবিষ্যত স্ত্রী প্রকাশবতী কাপুরের সাথে তার HSRA কাজের মাধ্যমে দেখা করেন। এই সম্পর্কটি অনেক ousর্ষা সৃষ্টি করেছিল এবং অন্যান্য HSRA সদস্যদের মধ্যেও উদ্বেগ সৃষ্টি করেছিল: 17 বছর বয়সী প্রকাশবতীকে গ্রুপের সাথে যুক্ত হওয়ার জন্য খুব কম বয়সী বলে মনে করা হত, যদিও ইতিমধ্যেই একটি সাবস্ক্রিপশন পরিশোধ করা হয়েছিল, এবং তাকে দুর্বল বলে মনে করা হয়েছিল। কারণটির প্রতি তার প্রতিশ্রুতি নিয়েও উদ্বেগ ছিল, যেহেতু লোকেরা মনে করেছিল যে বিপ্লবীর জীবন বিয়ের সাথে সামঞ্জস্যপূর্ণ নয় এবং এইচএসআরএ সদস্যরা ব্রহ্মচরণের ব্রত নিয়েছিলেন। ফলাফল ছিল নাটকীয়: যশপাল জানতে পারলেন যে তার কিছু সহকর্মী আজাদের নির্দেশে ব্রিটিশদের দ্বৈত এজেন্ট হওয়ার জন্য তাকে হত্যার ষড়যন্ত্র করছে, এবং এইচএসআরএ সেই উদ্বেগের বিষয়ে অভ্যন্তরীণ বিভাজনে আবদ্ধ ছিল এবং অভিযোগও করেছিল যে যশপাল তথ্যদাতা হতে পারে, তার তথ্য এসেছে হত্যাকারীর কাছ থেকে, এইচএসআরএর একজন সদস্য যিনি ব্রিটিশ কর্তৃপক্ষের জন্য একজন তথ্যদাতা হিসেবে কাজ করছিলেন। ১ September০ সালের সেপ্টেম্বরে, যশপালের মিথ্যা অখণ্ডতা ও সম্মানের বিষয়ে তাঁর ব্যক্তিগত স্বীকৃতি সত্ত্বেও, আজাদ ভাঙা আন্দোলনকে ভেঙে ফেলার প্রয়োজনীয়তা অনুভব করেছিলেন, সদস্যদের মধ্যে তার অস্ত্র বিতরণ করেছিলেন এবং তাদের বলেছিলেন যে বিপ্লবী কারণের জন্য যুদ্ধ না করে বিকেন্দ্রীভূত, প্রাদেশিক ভিত্তিতে কমিটির নির্দেশনা।
সেখানে বিপ্লবের ফলাফল খতিয়ে দেখার জন্য রাশিয়া সফরের বিভিন্ন অব্যাহত প্রচেষ্টা করার সময়, ইয়াশপাল আজাদের সাথে কাজ চালিয়ে যান যতক্ষণ না ১ lat১ সালের ফেব্রুয়ারিতে এলাহাবাদে পুলিশের সঙ্গে বন্দুকযুদ্ধের সময় তিনি মারা যান। এরপর তিনি এইচএসআরএকে পুনরায় একত্রিত করার চেষ্টা করেন এবং শেষ পর্যন্ত সফল হন, 1932 সালের জানুয়ারিতে সর্বাধিনায়ক নির্বাচিত হন এবং বিতরণ করা একটি রাষ্ট্রদ্রোহী হ্যান্ডবিলের জন্য তার নাম রাখেন। ১ Alla২ সালের ২২ জানুয়ারি এলাহাবাদে ব্রিটিশরা তাকে গ্রেফতার করে।
নেহরু পরিবারের একজন সদস্য শ্যাম কুমারী নেহরু দ্বারা রক্ষিত, যশপাল রাজনৈতিক বন্দীর মর্যাদা দাবি করার চেষ্টা করেছিলেন, যা তার কারাবাসের অবস্থার উন্নতি করতে পারে। তিনি ১৪ বছরের সশ্রম কারাদণ্ড পেয়েছেন, যার মধ্যে সাতজন কানপোরে হত্যার চেষ্টার অভিযোগে এবং আরও সাতজন এলাহাবাদে আসার একদিন পরে ঘটে যাওয়া গুলিতে একজন পুলিশ কর্মকর্তাকে হত্যার চেষ্টার জন্য। নেহরু তাকে বলেছিলেন যে বিচারক মূলত এই বাক্যগুলি একযোগে চালানোর ইচ্ছা করেছিলেন কিন্তু কাগজপত্র চূড়ান্ত করতে বিলম্বের সময় তার সিদ্ধান্তকে পরপর পরিবর্তন করেছিলেন। পরিবর্তনটি তাৎপর্যপূর্ণ হতে পারত কারণ একটি চৌদ্দ বছরের কারাদণ্ড ছিল প্রকৃতপক্ষে একজনের যাবজ্জীবন কারাদণ্ডের সমতুল্য: সাজা শেষ হলে সরকারি পর্যালোচনা এবং মুক্তির অনুমতি প্রয়োজন ছিল। ঘটনাবলী পরিণত হলে, এবং 1932 সালের মে মাসে আরও অভিযোগের মুখোমুখি হওয়ার পরে, দিল্লি ষড়যন্ত্র কমিশনের আলোচনার ফলে এবং পরবর্তীতে পরিত্যক্ত হয়ে যশপাল রাজনৈতিক বন্দীদের জন্য ক্ষমাপ্রার্থী চুক্তির আওতায় মুক্তি পাওয়ার আগে ছয় বছর দায়িত্ব পালন করেন। সংযুক্ত প্রদেশে কংগ্রেস সরকার। যতদূর কংগ্রেস উদ্বিগ্ন ছিল, অসহযোগিতা (সত্যাগ্রহী ) এবং বিপ্লবী কর্মকাণ্ডের জন্য কারাদণ্ডপ্রাপ্ত ব্যক্তিদের মধ্যে কারাবাস করা ব্যক্তিদের মধ্যে মর্যাদার কোন পার্থক্য ছিল না। ১৯৩৮ সালের ২ য় মার্চ তার অতীত কার্যক্রম ত্যাগ করার কোন প্রয়োজন ছাড়াই তার মুক্তি ঘটে।
লেখা
তাঁর আত্মজীবনী, সিংহওয়ালোকন (A Lions's Eye-View or A Backward Glance) মধ্যে তিনটি খণ্ডে প্রকাশিত হয়েছিল এবং ভারতে স্বাধীনতার জন্য সশস্ত্র সংগ্রামের বিস্তারিত বিবরণ এবং তার তথ্যের জন্য স্বীকৃত। নিজস্ব প্রাথমিক জীবন।   ১ 26 সালের ২ December ডিসেম্বর মৃত্যুর সময় তিনি এই আত্মজীবনীটির চতুর্থ খণ্ড লিখছিলেন।
তথ্যসূত্র
Notes
Citations
Bibliography
সাইয়েদ নবী সিদ্দিকী
সাইয়েদ নবী সিদ্দিকী একজন আফগান পুলিশ অফিসার। তিনি অভিযোগ করেছেন যে ২০০৩ সালের আগস্টে তাকে মার্কিন নেতৃত্বাধীন জোট বাহিনী তাকে নগ্ন করে তুলে নেয়া হয়, এবং গারদেজে মার্কিন ঘাঁটিতে মারধর ও ছবি তোলা হয়। সিদ্দিকী অভিযোগ করেছেন যে তাকে যৌন নির্যাতন, কটূক্তি ও ঘুমাতে না দেওয়া সহ বিভিন্ন বঞ্চনার শিকার করা হয়েছিল। ২০০৪ সালের ১২ ই মে মার্কিন সেনা ঘোষণা করে, তারা অভিযোগগুলির তদন্ত শুরু করেছে।
আফগান স্বাধীন মানবাধিকার কমিশনের সদস্য আহমেদ জিয়া ল্যাঙ্গারি জাতিসংঘে জমা দেওয়া ৪৪ টি অভিযোগের মধ্যে সিদ্দিকীর অভিযোগ অন্যতম।
সিদ্দিকী নিউইয়র্ক টাইমসকে বলেছিলেন যে কান্দাহারে আটককৃতদের তারের খাঁচায় প্যাক করে অন্যান্য আটককৃতদের সামনে টয়লেট হিসাবে বালতি ব্যবহার করতে বাধ্য করা হয়েছিল। তিনি আরও বলেছিলেন যে সেনারা বন্দীদের দিকে পাথর ও বোতল নিক্ষেপ করেছিল।
১৫১৮
১৫১৮ গ্রেগরীয় বর্ষপঞ্জির একটি সাধারণ বছর।
তুরাগ কমিউটার
তুরাগ কমিউটার (ট্রেন নং তুরাগ কমিউটার ১–৪) বাংলাদেশ রেলওয়ে কর্তৃক পরিচালিত বাংলাদেশের একটি লোকাল ট্রেন। এটি ঢাকার কমলাপুর স্টেশন থেকে গাজীপুরের জয়দেবপুর স্টেশন পর্যন্ত চলাচল করে। পূর্বে এই ট্রেন গাজীপুরের জয়দেবপুর স্টেশন থেকে নারায়ণগঞ্জের নারায়ণগঞ্জ স্টেশন পর্যন্ত চলাচল করতো। এই ট্রেনের বিশেষত্ব হচ্ছে এতে মহিলাদের জন্য একটি সংরক্ষিত কোচ রয়েছে।
সময়সূচি
(বাংলাদেশ রেলওয়ের ৫২তম সময়সূচি অনুযায়ী) ট্রেনটি সপ্তাহে ৬ দিন চলাচল করে। শুক্রবার এর সাপ্তাহিক ছুটি।
রোলিং স্টক
এই ট্রেনটিতে ২৩০০, ২৪০০, ২৫০০ বা ২৮০০ সিরিজের লোকোমোটিভ ব্যবহার করা হয়। ট্রেনটি ভেস্টিবিউলবিহীন ভ্যাকুয়াম ব্রেকের শোভন কোচে চলাচল করে।
ওলম
ওলম (ইংরেজি: Olm, উচ্চারণ: ওম) বা প্রটিয়াস (বৈজ্ঞানিক নাম: প্রটিয়াস এঙ্গুইনাস) প্রটিডে প্রজাতির এক ধরনের জলজ সালাম্যান্ডার। এটা ইউরোপে পাওয়া গুহায় বসবাসকারী একমাত্র মেরুদন্ডী প্রজাতি। এরা অন্যান্য উভচর প্রাণীর বিপরীত, এবং এরা সম্পূর্ণভাবে জলজ প্রাণী; এরা খাওয়া দাওয়া করে, ঘুমায় এবং শ্বাস নেয় পানির নিচে। দিনারিক আল্পসের গুহায় বসবাসকারী এই প্রাণীটি সে অঞ্চলের মাটির নিচে বয়ে যাওয়া পানিতে বিচরণ করে। জন্মসূত্রভাবে এদের বাসস্থান হচ্ছে প্রবাহিত পানির নিচে। মধ্য ও দক্ষিণ পশ্চিম ইউরোপের কার্স্ট, বিশেষ করে দক্ষিণ স্লোভেনিয়া, ট্রিস্টে, ইতালি, দক্ষিণ-পশ্চিম ক্রোয়াশিয়া, এবং বসনিয়া ও হার্জেগোভিনায় এদের দেখা যায়। প্রবর্তিত জনসংখ্যা দেখা যায় ভিঞ্চেঞ্জা, ইতালি ও ক্রাঞ্জ, স্লোভিনেয়ায়।
এরা এদের মাংশল রঙের চামড়ার কারণে ‘মনুষ্য মাছ’ নামেও পরিচিত। এছাড়া ‘কেভ সালাম্যান্ডার’ বা ‘সাদা সালাম্যান্ডার’ নামেও পরিচিত। স্লোভেনিয়াতে এরা মোসেরিল নামে পরিচিত, যার অর্থ যারা ভেজা স্থানে গর্ত খুঁড়ে। ১৬৮৯ সালে স্থানীয় প্রকৃতিবিজ্ঞানী ভাল্ভাসর তার গ্লোরি অফ দ্য ডাচি অফ কার্নিওলা গ্রন্থে সর্বপ্রথম ওম-এর কথা উল্লেখ করেন। উনি তার বিবরণে বলেন যে, প্রচন্ড বৃষ্টির পর এই ওমরা মাটির নিচের পানি থেকে ভেসা উঠে আসে এবং স্থানীয় বাসিন্দারা মনে করেন এরা কেভ ড্রাগনের সন্তান-সন্ততি।
এই প্রাণীটির সবচেয়ে উল্লেখযোগ্য দিক হল যে এরা মাটির নিচের সম্পূর্ণ অন্ধকারেও খুব ভালভাবে খাপ খাইয়ে বসবাস করতে পারে। ওমদের চক্ষুগুলি সম্পূর্ণভাবে বিকাশিত নয় যার ফলে এরা অন্ধ, কিন্তু এদের অন্যান্য ইন্দ্রিয়, যেমন ঘ্রানশক্তি ও শ্রবনশক্তি খুব তীক্ষ্ণভাবে বিকশিত। এদের চামড়ায় কোন রঞ্জন নেই। এদের সামনের পায়ে তিনটি পদাঙ্গুলি আছে, কিন্তু পিছনের পায়ে আছে শুধু দু’টি পদাঙ্গুলি। এছাড়া এদের প্রাপ্তবয়সেও কিছু অপ্রাপ্তবয়স্ক গুণাবলী আছে, যেমন প্রাপ্তবয়সেও এদের বাহিরের গিল থাকে।
শব্দোৎপত্তি
ওম শব্দটির উৎপত্তি জার্মান ভাষা থেকে যা ঊনবিংশ শতাব্দীর শেষ দিকে ইংরেজিতে যুক্ত হয়। মূল জার্মান শব্দ ‘ওম’ বা ‘গ্রটেনোল্ম’ এর উৎপত্তি অজানা। এটা মোলচ স্যালাম্যান্ডার (Molch salamander) শব্দটির বিকল্প শব্দ হতে পারে।
বাহ্যিক রূপ
ওমের দেহ সরিসৃপের মত, লম্বায় ২০-৩০ সেন্টিমিটার (৮-১২ ইঞ্চি), এবং কোন কোন প্রজাতি ৪০ সেন্টিমিটার (১৬ ইঞ্চি) পর্যন্ত লম্বা হতে পারে। এদের স্ত্রীগুলি পুরুষদের চেয়ে বড় হয়। এদের ধড় হয় সিলিন্ডার আকৃতির এবং সমপরিমাণ পুরু। এদের লেজ তুলনামূলকভাবে ছোট, চ্যাপ্টা এবং এর চারিদিকে ডানা আছে। এদের হাত ও পা ছোট ও সরু, এবং এদের আঙ্গুলের সংখ্যা অন্যান্য উভচর প্রাণীর তুলনায় কম। সামনের পায়ে স্বাভাবিক চারটির পরিবর্তে ৩টি আঙ্গুল আছে এবং পেছনের পায়ে আছে স্বাভাবিক পাঁচটির পরিবর্তে দুইটি আঙ্গুল। এর শরীর একটি পাতলা চামড়া দ্বারা আবৃত, যাতে খুব কম পরিমাণে রাইবোফ্লেভিন নামে এক ধরনের রঞ্জন রয়েছে, যার ফলে এদেরকে হলদেটে সাদা বা গোলাপি দেখায়। এদের পেটের দিকে তাকালে এদের আভ্যন্তরীন অঙ্গগুলি জ্বলজ্বল করতে দেখা যায়। এদের গাত্রবর্ণ শ্বেতাঙ্গ মানুষদের মত হওয়ায় কোন কোন ভাষায় এদেরকে ‘মৎস্য মানব’ নামেও অভিহিত করা হয়। কিন্তু, ওমের চামড়া মেলানিন উৎপাদনের ক্ষমতা রাখে। আলোর সংস্পর্শে এলে এরা ক্রমে ক্রমে গাঢ় বর্ণ ধারণ করে এবং কখনো কখনো লার্ভাও রঙ্গিন হয়ে যায়। এদের মুখের অগ্রভাগ খুব ছোট, এবং ক্ষুদ্র দাঁতগুলি একটি ছাকনির ন্যায় কাজ করে, যাতে বড় কোন বস্তু মুখে প্রবেশ করতে না পারে। এদের নাসিকা গহ্বর এত ক্ষুদ্র যে চোখেই পড়ে না। এদের পশ্চাদবর্তী চোখ দু’টি একটি আবরণ দ্বারা আবৃত। এরা শ্বাস নেয় বাহ্যিক শ্বাসতন্ত্র দ্বারা। এদের গিল বা শ্বাসতন্ত্র দেখতে টকটকে লাল, কারণ স্বচ্ছ চামড়ার মধ্য দিয়ে অক্সিজেন ভর্তি লাল রক্ত দেখা যায়।
অনুভবকারী ইন্দ্রিয়সমূহ
গুহায় বাস করা প্রাণিরা গুহায় বাসের সাথে নিজেদেরকে খাপ খাইয়ে নিতে অনুভবকারী ইন্দ্রিয়সমূহ উন্নত করার চেষ্টায় থাকে। ওম যেহেতু চোখে দেখতে পায় না, তাই তারা তাদের অন্য ইন্দ্রিয়সমূহ ভালভাবে কাজে লাগাতে চেষ্টা করে। তাদের এই ইন্দ্রিয়গুলো ডাঙ্গায় বাস করা উভচর প্রাণীদের তুলনায় অনেক বেশি কার্যকর।
ফটোরিসেপ্টর
অন্ধ হওয়া সত্ত্বেও ওম আলো থেকে দূরে থাকে। এদের চোখগুলো পশ্চাদবর্তী হলেও এতে অনুভূতি বিদ্যমান। এই চোখগুলো চামড়ার নিচে অবস্থিত এবং সহজে চোখে পড়ে না। গবেষণায় দেখা গেছে যে এদের চামড়াও আলোর প্রতি সংবেদনশীল। শূককীট অবস্থায় এদের চক্ষুগুলি স্বাভাবিক মাপের থাকে, কিন্তু পরিপূর্ণতা খুব শীঘ্রই বন্ধ হয়ে যায় এবং চার মাস বিকাশ লাভের পর ক্ষয় হতে থাকে। প্রোটিয়াসের মস্তিষ্ক গ্রন্থিতে সম্ভবতঃ শারীরবৃত্তিয় প্রক্রিয়ার উপর কোন ধরনের নিয়ন্ত্রণ থাকে। বিশেষ ধরনের কোষের ভিতর মেলানোস্ফোর নামে রঞ্জন পদার্থ থাকার কারণে এদের বহিরাগমণের আলোক-সংবেদনশীলতা আছে।
কিমোরিসেপ্টর
ওম পানিতে খুব অল্প পরিমণে জৈব পদার্থ থাকলেও তা অনুভব করতে পারে। অন্যান্য জলজ প্রাণীর তুলনায় এরা শিকারের গুণ ও পরিমাণ খুব ভালভাবে অনুভব করতে পারে। ওমের মাথার সম্মুখভাগে সংবেদনশীল কিমো, মেকানো এবং ইলেক্ট্রোরিসেপ্টর রয়েছে। পানিতে খুব অল্প পরিমাণে প্রাকৃতিক উপাদান থাকলেও ওম সেটা অনুভব করতে পারে। এরা অন্য উভচরের তুলনায় এদের শিকারের পরিমাণ ও গুণগত মান খুব গন্ধ শুঁকে ভালভাবে যাচাই করতে পারে। অনুনাসিক গহ্বরের ভিতরে অবস্থিত নাকের এপিথিলিয়াম অন্যান্য উভচর প্রাণীর তুলনায় বেশি পুরু। এদের স্বাদগ্রন্থি অবস্থিত মুখের মিউকাস এপিথিলিয়ামে, বেশিরভাগ জিহ্বার উপরের ভাগে। মুখ গহ্বরের স্বাদগ্রন্থি ব্যবহৃত হয় খাদ্যের স্বাদ নিতে, আর ফুলকায় অবস্থিত স্বাদগ্রন্থি দ্বারা সম্ভবতঃ পানিতে কেমিক্যালের উপস্থিতি অনুভব করে থাকে।
মেকানো এবং ইলেক্ট্রোরিসেপ্টর
ওমের কানের ভিতরের অনুভবশীল পর্দা বিশেষভাবে তৈরি করা হয়েছে যাতে এরা পানির নিচে শব্দতরঙ্গ ও ভূকম্পন অনুভব করতে পারে। জটিল অনুভূতিশীল কোষের কারেণে এরা শব্দের উৎস জানতে পারে। যেহেতু দীর্ঘ জীবনের বেশিরভাগ সময় এদের কিছু শারিরীক গঠন অপরিণত থাকে, তাই এরা খুব কম সময় এদের শ্রবণেন্দ্রিয় খোলা জায়গায় ব্যবহার করার সুযোগ পায়। এ কারণে এরা লাভবান হয় গুহার অন্ধকারে পানির নিচে শ্রবণেন্দ্রিয় ব্যবহারের মাধ্যমে শব্দ শুনে ও শিকারের সন্ধান করে। গবেষণায় দেখা গেছে, প্রোটিয়াসদের শ্রবণ সংবেদনশীলতা ১০ থেকে ১৫,০০০ হার্জ পর্যন্ত হতে পারে। বিজ্ঞানীরা আলো এবং ইলেক্ট্রন মাইক্রোস্কোপের সাহায্যে ওমের মাথায় অবস্থিত একটি নতুন ধরনের অনুভূতিশীল ইন্দ্রিয়ের সন্ধান পান। এই ইন্দ্রিয়গুলোকে বিজ্ঞানীরা এম্পুলারি ইন্দ্রিয় হিসেবে আখ্যায়িত করেন। অন্যান্য মেরুদন্ডী প্রাণীর মত ওম ও সূক্ষ্ণ বৈদ্যুতিক পরিধি অনুভব করতে পারে। গবেষণা অনুসারে, ওম নিজেকে খাপ খাওয়াতে পৃথিবীর বৈদ্যুতিক পরিধি অনুভব করতে পারে। ২০০২ সালের এক গবেষণায় দেখা গেছে যে প্রোটিয়াস এঙ্গুইনাস প্রাকৃতিক ও কৃত্রিম চৌম্বক ক্ষেত্রের সাথে একই রেখায় অবস্থান করতে পারে।
বাস্তব্যবিদ্যা ও জীবনবৃত্তান্ত
এরা মাটির নিচে পর্যাপ্ত অক্সিজেন সম্পন্ন ৮-১১ ডিগ্রী সেলসিয়াস তাপমাত্রার পানিতে ভালভাবে জীবনযাপন করতে পারে। পানির উপরের ভাগে যেখানে তাপমাত্রা একটু বেশি সেখানে কখনো কখনো কালো ওম দেখা যায়।
১০ ডেগ্রী সেলসিয়াস তাপমাত্রায় ডিমের ভিতরে থাকা এদের ভ্রূণের পরিপক্বতার সময় লাগে ১৪০ দিন, কিন্তু এটা আরো ঠান্ডা পানিতে ধীরে ও তুলনামূলকভাবে গরম পানিতে দ্রুত (সর্বনিম্ন ৮৬ দিনে) হয়। ডিম ফুটার পর প্রাপ্তবয়স্ক হতে এদের আরও ১৪ বছর লাগে, যদি সেটা ১০ ডিগ্রী সেলসিয়াস তাপমাত্রার পানিতে হয়। লার্ভা প্রাপ্তবয়স্ক রূপ পায় আরো ৪ বছর পর এবং সেটাও নির্ভর করে পানির তাপমাত্রার উপর। অসমর্থিত ঐতিহাসিক সূত্রে জানা যায় যে ডিম পাড়া উভচর প্রাণীদের মত স্ত্রী ওমের গন্ড আছে যা ডিমের আধার উৎপাদন করে। পল ক্যামেরোর প্রতিবেদন করেন যে ১৩ ডিগ্রী সেলসিয়াস তাপমাত্রার নিচে পানিতে স্ত্রী ওম জ্যান্ত শিশুর জন্ম দেয় এবং ডিম পাড়ে আরো বেশি তাপমাত্রার পানিতে। কিন্তু পর্যবেক্ষণে দেখা যায় ওম শুধুমাত্র অন্ডোতপাদী।
স্ত্রী ওম এক সাথে ৭০ টি পর্যন্ত ডিম পাড়তে পারে, যার প্রতিটির ব্যস ১২ মিলিমিটার, এবং এগুলিকে সে পাথরের মধ্যবর্তী স্থানে রাখে নিরাপদ থাকার জন্য। গড়ে স্ত্রী ওম ৩৫ টি ডিম পাড়ে এবং ডিম পাড়ে প্রতি সাড়ে ১২ বছরে একবার।
ওম কোন ধরনের রূপান্তের মধ্যে হয় না এবং এদের লার্ভা রূপ এরা ধরে রাখে। নিওটেনির মাধ্যমে এরা প্রাপ্তবয়স্ক হয়। নিওটেনি হচ্ছে বিলম্বিত দৈহিক পরিপক্বতা, যেমন প্রজননের জন্য পরিপক্বতা লাভ করে কিন্তু বাহ্যিক রূপ শূকের ন্যায় থাকে। ওমের থাইরয়েড স্বাভাবিকভাবেই পূর্ণতা পায়, তাই থাইরক্সিন হরমোনে প্রয়োজনীয় টিসুর নিঃসাড়তার কারণে মেটামর্ফসিস হয় না।
ওম সাঁতার কাটে ঈল মাছের মত এঁকেবেঁকে। এদের খাদ্য হচ্ছে এক ধরনের ক্ষুদ্র চিংড়ি, ক্ষুদ্র শামুক ও মাঝে মাঝে পোকামাকড়। এরা খাবার চিবিয়ে খায় না, বরং পুরোটাই গিলে ফেলে। মাটির নিচে বসবাসের ফলে ওম কিছু কিছু সমস্যার সাথে খাপ খাইয়ে নিতে পারে, যেমন খাদ্য সংকট হলে এরা বহুদিন না খেয়ে থাকতে পারে। এরা এক সাথে অনেক খাবার গিলে ফেলে ও পুষ্টিগুলো লিভারে জমা করে রাখে এবং খাদ্য সংকটের সময় তা কাজে লাগায়। গবেষণায় দেখা গেছে যে ওম একটানা ১০ বছর না খেয়ে বেঁচে থাকতে পারে।
যৌনক্রিয়া
ওম দলবদ্ধভাবে বাস করতে ভালবাসে এবং পাথর বা ফাটলের মাঝে জড়ো হয়। যৌন সক্রিয় প্রাপ্তবয়স্ক ওম এর ব্যাতিক্রম। তারা নারীকে আকৃষ্ট করতে তাদের নিজস্ব অঞ্চল প্রতিষ্ঠা ও প্রতিরোধ করে। খাদ্য ঘাটতির কারণে এরা কোন ধরনের বিবাদে জড়াতে চায় না কারণ এটা এদের শক্তির জন্য খুবই ব্যয়বহুল।